জ্যোতি বসু বলেছিলেন, তাঁর সরকার মহাকরণ থেকে চলবে না। তার আগে সিদ্ধার্থশঙ্কর রায়ও ক্ষমতার বিকেন্দ্রীকরণ চেয়েছিলেন। জেলায় গিয়ে প্রশাসনিক বৈঠক করতেন তিনিও। সিদ্ধার্থ জমানার মন্ত্রী সুব্রত মুখোপাধ্যায় কিন্তু মমতা বন্দ্যোপাধ্যায়কেই এগিয়ে রাখছেন। তবে বসু জমানাকেই এগিয়ে রাখার যুক্তি মানতে নারাজ মমতা ক্যাবিনেটের গুরুত্বপূর্ণ মন্ত্রী সুব্রত মুখোপাধ্যায়। বিরোধী দলনেতা অবশ্য বাম আমলের সঙ্গে মমতা মডেলের তুলনায় নারাজ। তবে পঞ্চায়েতী রাজে শুধু ক্ষমতার বিকেন্দ্রীকরণই হয়নি, দুর্নীতিও বাসা বেঁধেছিল প্রশাসনে। কিন্তু মমতা বন্দ্যোপাধ্যায়ের সিএম টু ডিএম মডেলে সেই দুর্নীতির সুযোগ অনেকটাই কমেছে, মনে করছে প্রশাসনিক মহল।